Corea es prepara per a rebre el Pare Noel dilluns que ve amb una gran cavalcada
18 desembre 2024

## Corea es prepara per a rebre el Pare Noel dilluns que ve amb una gran cavalcada18 desembre 2024Última actualització: 18 desembre 2024

![](../gestion/img/e962c1bae1505f148e5650c30ebf9d8f63a73ee2e6af6632471338b7ab56617c.JPG)  
  

El president de la Junta de Districte de Corea, **Jesús Naviero**, acompanyat pel president de l'Associació de Veïns de la barriada, **Alfonso Rufat** i **Eva Ormeño**, vicepresident de la Falla Serpis qui ha comparegut en representació de les Falles del barri, han presentat aquest matí en roda de premsa les activitats de Nadal que s'han programat des del consistori en col·laboració amb els veïns i les entitats associatives.

Naveiro ha destacat que les activitats estan adreçades especialment als més menuts de la casa, però que “_tots podrem gaudir de la programació_”. El president de la Junta de Districte ha fet una crida als veïns que se sumen als actes i que gaudisquen de la cavalcada del Pare Noel que se celebrarà el 23 de desembre a les 19 hores partint del carrer Tossal i que aquest any tindrà un caràcter solidari.

En la mateixa línia s'ha expressat, Rufat, que ha insistit que aquestes activitats s'organitzen amb l'objectiu de fomentar l'esperit nadalenc, enfortir el teixit social i oferir un ambient festiu i solidari al barri de Corea.

Finalment, Ormeño ha destacat que la cavalcada “_ens permet oferir un moment de felicitat a tots els assistents_”, i ha agraït al consistori que haja comptat amb les cinc falles del barri per organitzar la cavalcada.

**Programació d'activitats**

Dilluns 23 de desembre

• 18:00 h - Xocolatada Solidària

Els més menuts podran gaudir d'un berenar de xocolata calenta al carrer Tossal. S'anima els assistents a portar el quilo solidari, una aportació destinada a ajudar els Franciscans. 

• 19:00 h - Gran Cavalcada del Pare Noel

La desfilada del Pare Noel recorrerà els principals carrers del barri, partint des del carrer Tossal i continuant pel carrer Magistrat Català fins a arribar al Jardinet. 

• 20:00 h - Recepció del Pare Noel

A la Plaça Exèrcit Espanyol, el Pare Noel rebrà els xiquets i xiquetes, els quals podran lliurar-li les cartes i compartir un moment màgic. 

Dilluns 30 de desembre

• 17.00 a 19.00 h - Recorregut del Patge Reial

L'emissari dels Reis Mags recorrerà els carrers del barri per saludar els veïns i recollir les cartes amb els desitjos dels més petits. 

• 19:00 a 20:00 h - Finalització a la Plaça Exèrcit Espanyol

El recorregut culminarà a la Plaça Exèrcit Espanyol, on el Patge Reial continuarà atenent els nens i nenes.